Hippopotamus
Hippopotamus je rod iz porodice vodenkonja koji obuhvaća samo jednu vrstu - nilskog konja, uz određeni broj izumrlih vrsta.

Fosilni nalazi vodenkonja sežu još u miocen. Sve do pleistocena nastanjivali su osim Afrike i Europu i Aziju. Nova genetička istraživanja daju naslutiti, da su najbliži srodnici vodenkonja kitovi.

Izumrle vrste vodenkonja bile su:
 Divovski vodenkonj (Hippopotamus major), bio je dio megafaune ledenog doba, a možda ga je lovio neandertalac
 Euroazijski vodenkonj (Hippopotamus antiquus), u pleistocenu je živio u Europi
 Azijski vodenkonj (Hippopotamus palaeindicus), u pleistocenu je živio u Indiji
 Otočni vodenkonji: ovi maleni vodenkonji bili su bliže srodni nilskim konjima nego današnjim patuljastim vodenkonjima:
 Hippopotamus minutus, ili Phanourios minutis, živio na Cipru
 Hippopotamus creutzburgi, živio je na Kreti
 Hippopotamus melitensis, živio je na Malti
 Hippopotamus pentlandi, živio je na Siciliji
 Madagaskarski vodenkonji:
 Hippopotamus madagascariensis, vrsta koja je vjerojatno živjela pretežno na kopnu
 Hippopotamus lemerlei dosezao je oko 2/3 veličine današnjih nilskih konja
 Hippopotamus laloumena je bila najveća vrsta madagaskarskih vodenkonja

Kako se Madagaskar odvojio od kopna još u vrijeme prije nastanka papkara, preci ovih vodenkonja mogli su stići samo plivajući. Izumrli su tek u 14. ili 15. stoljeću. Smatra se, da bi ljudski izlov mogao biti razlog izumiranja. Ova je hipoteza potkrijepljena nalazima kostiju vodenkonja s tragovima ljudskog oruđa. 

Vodenkonji

id:Kuda Nil